PRM แรลลี่ยาว! บวกอีก 6% นิวไฮในรอบ14 เดือน ชี้กำไรปีนี้ทะลุ 1 พันลบ.แนะซื้อเป้า 12.40 บ.
PRM แรลลี่ยาว! บวกอีก 6% นิวไฮในรอบ14 เดือน ชี้กำไรปีนี้ทะลุ 1 พันลบ.แนะซื้อเป้า 12.40 บ.
PRM แรลลี่ยาว! บวกอีก 6% นิวไฮในรอบ14 เดือน ชี้กำไรปีนี้ทะลุ 1 พันลบ.แนะซื้อเป้า 12.40 บ.
19 ก.ค. 2562

ผู้สื่อข่าวรายงานว่า บริษัท พริมา มารีน จำกัด (มหาชน) หรือ PRM ณ เวลา 10.32 น. อยู่ที่ระดับ 9.05 บาท หรือ 0.55 บาท หรือ 6.47% ด้วยมูลค่าซื้อขาย 136.02 ล้านบาท ราคาหุ้นแรงในรอบ 14 เดือน โดยนับตั้งแต่หุ้นขึ้นไปทดสอบระดับ 9.05 บาท เมื่อวันที่ 17 พ.ค.61

บล.เมย์แบงก์ กิมเอ็ง ระบุในบทิเคราะห์ว่า PRM  คงคำแนะนำ “ซื้อ” 12.40 บาท/ หุ้น อิง DCF (WACC 8.0%, g 2.5%) โดยแนวโน้มไตรมาส 2/62 คาดรายได้จะทำสถิติใหม่ของบริษัท พร้อมกับอัตรากำไรที่ขยายขึ้นอีกผลักดันหลักจากกองเรือ FSU ส่งผลให้ผลกำไรครึ่งแรกปี 2562 จะทำได้น่าพอใจ และลุ้นกำไรปี 2562 ผ่านระดับ 1 พันลบ.ได้เป็นครั้งแรกอีกด้วย ทำให้ตลาด และอาจคาดการณ์กำไรปีนี้ต่ำไปแล้ว 8-10%
คาดว่า PRM จะรายงานกำไรปกติที่ 251 ล้านบาท +11% เทียบไตรมาสก่อนหน้า +27%เทียบช่วงเดียวกันของปีก่อนขยายตัวต่อเนื่องจากไตรมาสก่อนดังที่เราประเมินไว้ เนื่องจากไตรมาสนี้ จะมีเรือ Domestic Tanker เข้าให้บริการเพิ่มอีก 2 ลำเป็น 30 ลำ และ เรือ FSU ใหม่อีก 1 ลำ เป็น 6 ลำ ซึ่งการมาพร้อมกับสัญญาบริการให้กับลูกค้า ผนวกกับเรือ AWB FSO และ Aframax ทำงานเต็มตลอดไตรมาส และกองเรือของ Big sea ก็ทำงานเต็มที่
คาดรายได้รวมจะทำสถิติใหม่ที่ 1.2 พันลบ. +3% เทียบไตรมาสก่อนหน้า และ 11% เทียบช่วงเดียวกันของปีก่อนส่วนอัตรากำไรขั้นต้น จะขยายเป็น 29.5% จาก 29.0% ไตรมาสก่อน เนื่องจากส่วนผสมของกองเรือ FSU ที่เพิ่มมากขึ้น ช่วยดึงอัตรากำไรที่สูงขึ้นอีกด้วย
จากแนวโน้มนี้จะทำให้ครึ่งปีแรก 2562 บริษัทจะทำกำไรได้ราว 473 ล้านบาท ซึ่งคิดเป็น 51% ของประมาณการตลาดไปแล้ว ขณะที่กองเรือที่ขยายส่วนใหญ่ 6 ลำ และ มาร์จิ้นที่จะขยายเพิ่มส่วนใหญ่จากเรือ FSU ที่อิงกับการให้บริการอุปสงค์จากเกณฑ์ IMO2020 และ จากเรือ Domestic Tanker ใหม่ที่มีขนาดใหญ่ขึ้นเป็น 3,000 เดทเวตตัน ทำให้ปริมาณขนต่อเที่ยวสูงขึ้น โดยปัจจัยบวกทั้งหมดนี้ ล้วนจะปรากฏใน 6 เดือนสุดท้ายทั้งสิ้น ดังนั้น เราคาดว่าตลาด และ จะมีการปรับประมาณการขึ้นหลังเห็นงบการเงินไตรมาส 2/62 ในกลางเดือน ส.ค. นี้